เข้าหากระต่ายของคุณ เตรียมนำกระต่ายมาที่บ้าน
กระต่ายอาจรู้สึกกลัวสัตว์เลี้ยงอื่นในบ้าน แม้เพียงกลิ่นของพวกมัน ดังนั้นจึงควรล้างมือหลังจากไปจับสัตว์เลี้ยงตัวอื่นมาก่อนมาจับกระต่าย หลังกระต่ายเริ่มคุ้มเคยกับบ้านหลังจากมาอยู่สองสามวันแล้ว ให้เริ่มให้อาหารกระต่ายด้วยมือ เริ่มด้วยการนั่งข้างๆ กรงกระต่ายและพูดกับมันด้วยเสียงอ่อนโยน หากมันวิ่งไปหลบ ให้คุณพูดเบาๆ กับมันต่อไป และรอให้กระต่ายออกมาหาคุณ เปิดประตูและยื่นขนมอร่อยๆ เช่น ดอกแดนดิไลออน ให้แก่มัน หากกระต่ายไม่กล้าเข้าใกล้ดอกแดนดิไลออน ให้คุณวางไว้ครึ่งทางระหว่างคุณและกระต่าย เวลาคุณให้อาหารหรือพูดกับกระต่าย ให้วางมือของคุณไว้บนฟางใกล้ๆ ประตู วิธีนี้จะทำให้กระต่ายคุ้นเคยเมื่อคุณอยู่ด้วยเวลามันกินอาหาร. เทอาหารให้กระต่ายและพูดกับมันไปด้วย เนื่องจากกระต่ายจะเรียนรู้จากประสบการณ์ ดังนั้น มันจะค่อยๆ เชื่อมโยงคุณกับอาหาร (ซึ่งเป็นสิ่งที่ดี) วิธีนี้จะช่วยให้กระต่ายใจเย็น เมื่อกระต่ายเริ่มสบายใจเวลาคุณอยู่ด้วยเมื่อมันกินอาหาร คุณก็เริ่มจับตัวมันเบาๆ ได้ อย่าทำเกินไปกว่านั้นด้วยการอุ้มมันขึ้น มันอาจเกิดอาการเครียดและพยายามจะขัดขืน ในทางกลับกัน ให้ค่อยๆ ยื่นมือเข้าไปในกรง และจับหลังหรือสีข้างของมัน หากกระต่ายไม่วิ่งหนีไป ให้ลูบมันเบาๆ  หลีกเลี่ยงการวางมือบนหัวของกระต่าย ของที่ผ่านเหนือหัวกระต่ายนั้นส่งสัญญาณอันตรายให้แก่มัน (เช่น เหยี่ยวบินเหนือหัวกระต่าย) สิ่งนี้จะทำให้กระต่ายกลัว คุณควรใช้มือยื่นเข้าหามันทางด้านข้างหรือด้านหลัง หลังจากกระต่ายคุ้นเคยกับการถูกลูบตัวในกรงแล้ว ให้ลองยกมันขึ้น นั่งลงบนพื้น อุ้มกระต่ายออกมา และวางมันลงบนตักของคุณระดับเดียวกับพื้น ควรมีดอกแดนดิไลออนอยู่ใกล้ๆ ด้วย เพื่อที่มันจะได้มีอะไรอร่อยๆ ให้แทะเพื่อเบี่ยงเบนความสนใจ นำมันออกมาแค่ช่วงเวลาสั้นๆ เท่านั้น อาจเป็นเวลาหนึ่งนาทีก็พอ วิธีนี้จะทำให้กระต่ายไม่ตกใจ หลังฝึกไปเรื่อยๆ คุณก็สามารถนำมันออกมานอกกรงได้นานขึ้น คุณอาจเตรียมผ้าไว้ใกล้ๆ ด้วย เผื่อว่ากระต่ายตกใจกลัวมากๆ คุณก็สามารถคลุมมันด้วยผ้าได้ มันจะช่วยให้กระต่ายใจเย็นลง คุณอาจห่อกระต่ายด้วยผ้า จะช่วยลดความเสี่ยงจากการถูกมันข่วนด้วย เมื่อกระต่ายคุ้นเคยกับคุณและกับการถูกอุ้มแล้ว คุณก็อาจปล่อยให้มันวิ่งไปรอบบ้าน คุณควรคอยจับตาดูมันเสมอ และเริ่มด้วยการสำรวจห้องเล็กๆ เพื่อที่มันจะได้ไม่ตกใจเกินไป ตรวจสอบห้องให้ดีก่อนเพื่อดูว่าไม่มีช่องว่างให้กระต่ายซ่อนหรืออาจเข้าไปติด ดูให้แน่ใจว่าไม่มีสายไฟที่มันอาจกัดได้ กระต่ายจะแทะทุกอย่าง ดังนั้นจึงควรระวังและนำสิ่งของที่คุณไม่อยากให้เสียหายออก เวลาที่กระต่ายสำรวจสภาพแวดล้อมใหม่ คุณควรนอนแผ่ลงกับพื้น วิธีนี้จะทำให้ความสูงของคุณไม่น่ากลัวแก่กระต่าย และทำให้กระต่ายดมและสำรวจไปรอบๆ ได้โดยไม่รู้สึกกลัว ถ้าจะให้ดี คุณควรมีขนมไว้ในกระเป๋าหรือมือ และให้รางวัลแก่มันเวลาที่มันแสดงความกล้าออกมา เล่นกับมันแบบนี้แค่ช่วงเวลาสั้นๆ ไม่มากกว่า 10-15 นาทีเท่านั้น กระต่ายจะได้ไม่เหนื่อยเกินไป คุณคงไม่อยากอารมณ์เสียเวลาที่ต้องหาผ้าปูนอนหรือถ้วยอาหารเมื่อคุณนำกระต่ายมาบ้าน กระต่ายจะเครียดหลังจากต้องเดินทางและต้องการหลบไปอยู่ที่มืดและสงบ คุณควรมีกรงที่ใหญ่พอสำหรับกระต่ายโตเต็มวัย มันควรมีความกว้างให้กระต่ายกระโดดได้สองก้าว ความยาวขนาดกระโดดได้สามก้าว และสูงพอให้กระต่ายยืนเต็มความสูงได้ เตรียมอาหาร ขนม เครื่องให้น้ำ ของเล่น และฟางให้พร้อม วางกรงไว้ในห้องเงียบๆ ที่ไม่มีอุปกรณ์ซึ่งส่งเสียงดัง เช่น เครื่องปั่นผ้า ปูพื้นในกรงด้วยฟางหรือหญ้าแห้ง จัดพื้นที่แยกสำหรับนอน อาจเป็นกล่องไม้แข็งแรงที่ปูด้วยกองฟาง ดูให้แน่ใจว่าสัตว์เลี้ยงในบ้านตัวอื่น (แมวและสุนัข) ไม่สามารถดมกรงได้ เพราะมันจะทำให้กระต่ายกลัว เนื่องจากสุนัขและแมวเป็นสัตว์นักล่า กระต่ายจะชอบมากหากมีที่อื่นให้มันหลบในบ้าน วางท่อทำจากลังกระดาษที่มีเส้นผ่าศูนย์กลางกว้างหรือกล่องรองเท้าไว้รอบๆบ้าน วิธีนี้จะทำให้กระต่ายมีที่ซ่อนหรือวิ่งไปหลบเวลาที่มันเกิดกลัวระหว่างการเดินสำรวจ การให้ที่ซ่อนแก่กระต่ายไม่ใช่การสอนให้กระต่ายรู้จักซ่อน มันแค่ช่วยให้กระต่ายได้ทำอะไรตามธรรมชาติ หากกระต่ายรู้ว่ามีที่ปลอดภัยหลายที่ มันก็จะอยากออกสำรวจไปรอบๆ มากขึ้น. ค่อยๆ ยกกระต่ายออกจากตะกร้า และวางมันลงในกรง พูดกับมันเบาๆ และจับมันอย่างนุ่มนวลแต่มั่นคง หากกระต่ายดูกังวลหรือวิตกในตะกร้า ให้คลุมมันด้วยผ้าก่อนอุ้ม ความมืดจากผ้า (เหมือนความรู้สึกปลอดภัยในโพรง) มีคุณสมบัติช่วยให้สงบซึ่งจะทำให้กระต่ายรู้สึกปลอดภัยและใจสงบ ควรใช้มือรองบริเวณท้องและขาหลังของกระต่ายเวลาอุ้มใส่กรง อย่าบีบตัวกระต่าย อย่าจับหรือยกกระต่ายออกจากกรงเป็นเวลา 3 วันหลังจากนำมันมาบ้าน ปล่อยให้มันคุ้นเคยและรู้สึกสะดวกสบายในกรงก่อน วันแรกกระต่ายอาจจะไปแอบ แต่เป็นเรื่องปกติ ไม่ต้องกังวล เมื่อกระต่ายคุ้นเคยกับเสียงและกลิ่นแล้ว มันก็จะเริ่มออกมา มันอาจวิ่งไปหลบเมื่อได้ยินเสียง แต่มันจะค่อยๆ กล้าขึ้น เมื่อรู้ว่าไม่ใช่อันตราย. กระต่ายเด็กจะขี้สงสัยกว่ากระต่ายโต ดังนั้น ขั้นตอนนี้อาจผ่านไปเร็วกว่าในกระต่ายเด็ก.
ล้างมือของคุณ. เริ่มให้อาหารกระต่ายด้วยมือ. ปล่อยให้กระต่ายค่อยๆ ทำความคุ้นเคยกับคุณ. ลูบตัวกระต่ายเมื่อมันให้ความสนใจคุณ. อุ้มกระต่ายขึ้น. ปล่อยให้กระต่ายวิ่งเล่น. นอนลงกับพื้นเวลาที่กระต่ายวิ่งเล่น. จัดเตรียมอุปกรณ์ให้พร้อม. จัดตำแหน่งกรง. สร้างที่สำหรับซ่อน. นำกระต่ายใส่กรง. ให้พื้นที่ส่วนตัวแก่กระต่าย.
https://www.wikihow.com/Get-Your-Bunny-Used-to-You https://www.wikihow.com/Get-Your-Bunny-Used-to-You
Approaching Your Rabbit Preparing to Bring Your Rabbit Home